भूपेन्द्र माथुर बने चीफ इंजीनियर जूनियर को बना दिया एक्सईएन
कोटा | राज्यसरकार ने नगर निगम कोटा में एसई भूपेन्द्र माथुर अजमेर नगर निगम में एसई अनिल कुमार विजयवर्गीय को चीफ इंजीनियर पर पदोन्नत कर दिया है। अब कोटा में एसई के अधिकार मांग रहे प्रेमशंकर शर्मा को इसके लिए अधिक मेहनत नहीं करनी पड़ेगी। वे माथुर की जगह जिम्मेदारी संभालेंगे। उधर, तीनों एक्सईएन की जिम्मेदारी एईएन को दी गई है। इसमें एक जूनियर एईएन को एक्सईएन की जिम्मेदारी देने से स्थानीय इंजीनियरों में विरोध हैं। हालांकि अधिकारी इसे प्रशासनिक व्यवस्था का नाम देकर टाल रहे हैं।
स्वायत्त शासन विभाग के निदेशक एवं संयुक्त सचिव पवन अरोड़ा की ओर से एक मार्च को जारी हुए आदेशों में दोनों एसई को 1 अप्रैल -16 से चीफ इंजीनियर माना है। उन्हें पदोन्नति का लाभ परिकल्पित आधार पर ही दिया जाएगा। पूर्व का एरियर देय नहीं होगा। उधर, अभी तक एक्सईएन का काम कर रहे प्रेमशंकर शर्मा को एसई बनाए जाने के आदेश 14 फरवरी को निगम में पहुंचे। इसके बाद भी वे 28 फरवरी तक इसी पद पर काम करते रहे। 1 मार्च से वे एसई का काम देख रहे हैं, लेकिन उन्हें इसके अनुरूप अधिकार नहीं मिले थे। दो मार्च को एसई भूपेन्द्र माथुर को चीफ इंजीनियर बनाए जाने के बाद उन्होंने अब इस कुर्सी पर अपनी दावेदारी कर दी है। वे बोले कि सरकार की ओर से उन्हें एसई बनाया गया है तो वे अब एसई का ही काम देखेंगे।
उधर, निगम में तीनों ही एक्सईएन के पद रिक्त होने से उनकी जिम्मेदारी एईएन को दी गई है। इसमें प्रकाश शर्मा तो पहले से ही एक्सईएन का काम देख रहे हैं। अब महेश शर्मा क्यू कुरैशी को भी एक्सईएन की जिम्मेदारी दी गई है। इसमें कुरैशी काफी जूनियर है। जिससे सीनियर एईएन में रोष है। हालांकि उन्होंने खुलकर इसका विरोध नहीं किया, लेकिन वे सहयोगियों पार्षदों से इसकी चर्चा कर रहे हैं। इस मामले में आयुक्त का कहना है कि प्रशासनिक व्यवस्थाओं के तहत यह व्यवस्था की गई है।
bho_Deva hin_Deva hin_Deva hin_Deva